Държавен вестник, бр. 24, 2011 г., стр. 93

БРОЙ  24	
Д Ъ Р Ж А В Е Н  В Е С Т Н И К 	
СТР.  93  
уредна физкултура, полеви занятия, нощен наряд. Пилотите по графи 2, 3 и 4 са годни за летателна 
работа на самолети и вертолети с двойно управление. По графа 10 годността за парашутни скокове е в 
индивидуален порядък.
Клас XIV. Болести на пикочо-половата система (N00-N99)
Гломерулни болести (N00-N08)
Тук спадат: нефритен синдром (гломерулонефрит, нефрит), нефрозен синдром, наследствена нефро­
патия и други.
Решенията са дадени в табличната част.
Тубулоинтерстициални болести на бъбреците (N10-N16)
N10 Остър тубулоинтерстициален нефрит (пиелонефрит)
Решенията са дадени в табличната част.
(N11-N16) Тубулоинтерстициални болести
Тук спадат: хроничен тубулоинтерстициален нефрит, обструктивна и рефлуксна нефропатия, тубулоин­
терстициални и тубулни увреждания, предизвикани от лекарства и тежки метали, балканска нефропатия 
и други. 
Решенията са дадени в табличната част.
Бъбречна недостатъчност (N17-N19)
Решенията са дадени в табличната част.
Бъбречнокаменна болест (N20-N23)
Други нарушения на бъбреците и уретера (N25-N29) 
Други болести на пикочната система (N30-N39)
Летателният състав с конкременти в бъбреците, уретерите или пикочния мехур или след бъбречна 
колика подлежат на изследване в ЦВМК и при необходимост се настаняват за клинично изследване. 
При наличие на камъни, повторно изхвърляне на камъни или повторни пристъпи от бъбречни колики 
при наличие на аномалии в бъбреците и пикочните пътища, затрудняващи отделянето на урината в лека 
степен, с разстройство на функцията на бъбреците и пикочните пътища – са негодни по всички графи.
След оперативно изваждане или самостоятелно изхвърляне на единичен камък при наличие на нор­
мална урина, отсъствие на болеви синдром и нарушение на функциите на бъбрека в порядъка на инди­
видуална оценка пилотите могат да бъдат признати за годни за летателна работа на самолети с двойно 
управление, а щурманите и другите членове на екипажа – годни без ограничение. При благоприятен 
резултат от повторно изследване пилотите могат да бъдат признати за летателна работа на самолети с 
единично управление, но не по-рано от 3 месеца след пристъпа на бъбречна колика. Лицата, допуснати 
на летателна работа по тази рубрика, подлежат на системно урологично наблюдение. 
При повторна колика или повторно изхвърляне на камък, без налични камъни в бъбреците и пикоч­
ните пътища или на смущения на тяхната функция се разрешава летателна работа на пилотите на всички 
видове транспортни самолети и вертолети с двойно управление. В случай, че се установят трайни изме­
нения в урината, повече от две образувания на камъни, пристъпи от бъбречни колики или нарушение на 
функцията на бъбречно-пикочните пътища, всички от летателния състав са негодни за летателна работа.
Летателният състав, който страда от нарушение на водно-солевата обмяна от типа на оксалурия, 
фосфатурия и др., при наличия на нарушения на функцията на пикочоотделянето или болеви синдром 
се признава негоден за летателна работа. При случаи с остър пиелонефрит и цистит по графи 1, 6 и 9 
са негодни, а по всичко останали графи – годни след излекуване.
Болести на мъжките полови органи (N40-N51)
Тук се  отнасят  хиперплазията на  простатата, възпалителните заболявания на простатата, хидроцеле, 
орхит и епидимит, фимоза и хипертрофия на препуциума, стерилитет у мъжа, болести на пениса, както 
и други болести на мъжките полови органи.
Към буква „б“ на рубриката  се отнасят леките форми на заболяванията, неводещи  до  функционални 
нарушения  и  неналагащи оперативно лечение.
При атрофия на един тестис  (N50.0) и хипотрофия с размер под 1/3 от големината  на другия тестис 
освидетелстваните са негодни по графи 1, 6 и 9, а при нормални хормонален статус и спермограма  по 
останалите графи са годни.
Невъзпалителни болести на женските полови органи (N80-N98) 
Решенията са дадени в табличната част.
N83.0 Фоликуларна киста на яйчника, N83.1 Киста на жълтото тяло, N83.2 Други и неуточнени кисти 
на яйчника (ненеопластични кисти)
Освидетелствани с установени кисти с диаметър над 5 см, еднокамерни, тънкостенни, с ехонегативно 
съдържание, които не изчезват спонтанно или след 3 менструални цикъла, по графи 1, 6 и 9 са негодни, 
а по останалите графи подлежат на оперативно лечение. При добър резултат от лечението са годни.
Освидетелствани с установени кисти с диаметър между 3 и 5 см, еднокамерни, тънкостенни, с ехоне­
гативно съдържание с или без субективни оплаквания, причиняващи или не нарушения в менструалния 
цикъл, подлежат на АГ контрол на 6 месеца. По графи 1, 6 и 9 са негодни, а по останалите графи са годни.
Освидетелствани с установени кисти с диаметър под 3 см, еднокамерни, тънкостенни, с ехонегативно 
съдържание, които не водят до субективни оплаквания, са годни по всички графи и за мисия.
N94.4, 5, 6 Първична, вторична и неуточнена дисменорея
Освидетелствани с анамнестични данни за дисменорея са негодни по графи 1, 6 и 9, а по останалите 
графи подлежат на лечение. При добър резултат от лечението – годни.
Освидетелствани с дисменорея, неповлияваща се от лечение и водеща до чести състояния на временна 
неработоспособност, са негодни за военна служба по всички графи.
Клас XV. Бременност, раждане и послеродов период (O00-O99).
Решенията са дадени в табличната част.
Клас XVI. Някои състояния, възникващи през перинаталния период (Р00-Р96)
Решенията са дадени в табличната част.
Клас XVII.  Вродени аномалии, деформации  и  хромозомни  аберации (Q00-Q99)
Цепка на устната и небцето (заешка устна и вълча уста) (Q35-Q38)